section_heading: Razvoj
paragraph_text: Rano tijekom T-3 programa (razvoj presretača, vidi Su-9) bilo je nekoliko eksperimenata s ugradnjom različitih radara. Jedan takav zrakoplov, oznake T-47, je napravljen potpuno nanovo i prvi let je napravio 6. siječnja 1958. Vanjštinom je dosta nalikovao svom prethodniku Su-9, no najveća razlika je bila širi usisnkik zraka i veći nosni konus u kojem je bio smješten radar. Kako ovaj zrakoplov nije imao mogućnost lansiranja raketa zrak-zrak, u vrijeme kada su one postajale sve popularnije, nakon nekog vremena projekt je zaustavljen. No to nije značilo da je rad na T-3 presretaču s poboljšanim radarom zaustavljen. Jedan od prvih proizvedenih Su-9 je modificiran u konfiguraciju sličnu onoj s T-47, no sada je imao i mogućnost nošenja navođenih raketa. Prototip je dobio oznaku PT8-4 i prvi put je poletio 21. veljače 1958., no kako i njegov prethodnik nije bio zadovoljavajuć stoga je projekt ugašen.